|  |  |  |  |  |  |  |  |
| --- | --- | --- | --- | --- | --- | --- | --- |
|  | | **Tilstede** | | | | **Fraværende** | |
| **Medlemmer:** | | Referent: Rim El-Fil  Chairman: Kjeld Pedersen (KP)  Lars Rosgaard Jensen (LRJ)  Kjeld Nielsen (KN)  Lars Diekhöner (LD)  Brian Vejrum (BV)  Peder Søberg (PS)  Klaus Kjær (KK)  Christine Steenberg Pedersen (CSP)  Jette Marie Christensen (JMC) | | | | Astrid Heidemann Lassen (AHL) | |
| **Dagsorden** | | | | | | | **Referat** |
| Punkter | | | **Bilag/ Forslag** | **I/B/D** | **Ansvarlig** | |
|  | Godkendelse af dagsorden | |  |  | KP | | LRJ: Ændring i punkt 7 – orientering og drøftelse  LD: Der ønskes fremover en mere fyldestgørende dagsorden samt at mødeindkaldelse skal sendes ud tidligere. Formandskabet vil fremadrettet stræbe efter at udarbejde en tydelig sagsfremstilling til hvert punkt. |
|  | Orientering om Budget 2020. | | Bilag eftersendes |  | KP/JMC | | JMC gennemgik sammensætning af indtægtsrammen samt budget 2020.   * Vi falder i STÅ indtægten pga. ændringer i København * Vi er faldet i indtægt på eksternt rekvireret undervisning * Datalogi trækker rekvisitioner til BAIT tilbage. De har indgået aftale med samf. * I alt ca. 10 mio. mindre i indtægter fra universitetet * Projektporteføljen er desværre også stagneret * Vi har fået lov at budgettere med et underskud på 1,6 mio. kr. hvorved budgettet hænger sammen. * Der tages forbehold for endelig godkendelse af budgettet. Når den er i hus informeres bredere. |
|  | Orientering fra institutleder:   1. Ændringer i studieledelse og studienævn 2. Orientering om prioritering af strategiske forskningsprogrammer | |  |  | KP | | Ændringer i studieledelse og studienævn:   * Studienævnet er for stort og bredt. Det skal derfor deles i to. * Der kommer valg til de to nye studienævn til januar. * Studieledelse: Jens Henrik ønsker ikke længere at være studieleder, derfor er Jens Christian Rauhe konstitueret som studieleder og viceinstitutleder for uddannelser. Jens Henrik fortsætter som sektionsleder. * LRJ spurgte om der vil være en ansættelsesproces til stillingen som viceinstitutleder. * Ledelsen vil overveje dette.   Strategiske forskningsprogrammer:   * Instituttet har igangsat arbejde med strategiske forskningsprogrammer. Første program er exoskeleton, desuden tanker om cirkulær økonomi/genbrug af plast og hospitalsengineering.   LRJ: Hvor ligger prioriteringen i forhold til de områder?  KP: Vi prøver at understøtte så meget som muligt. Det er områder som allerede har tiltrukket midler. Der bliver lavet en kommunikationsindsats og målet er at indsatsen kan ”sælges” samlet bl.a. af forskningsdekanen til store fonde.  BV: Der skal være en organisering og strukturering af projekterne. |
|  | Aftaler om reduktioner undervisnings-belastning/normaftale? | |  |  | KP | | KP: Det blev aftalt på sidste møde i SU at gruppekoordinatorerne skulle lave forslag til en ny normaftale. Ledelsen ønsker dog ikke, at der laves en egentlig normaftale, men vil gerne have fælles fodslag om undervisningsaktiviteterne: hvad kan de studerende forvente af et kursus på 5 ETCS osv.  LRJ: Det er også vigtigt at ledelsen melder ud til de studerende, så det ikke er den enkelte medarbejder, som skal stå på mål for færre konfrontationstimer. Det er en ledelsesopgave at iværksætte denne orientering af de studerende.  KN: Det er vigtigt at vi i mellem os finder ud af hvordan vi gør. Der skal en dialog til.  LRJ: Der skal være et system som er overskueligt og det skal passe til både medarbejder og institut. Det skal ikke gå ud over den enkelte medarbejder.  LD: Det er meget vigtigt, at der skal være en fælles forståelse samt enighed om det vi melder ud.  KP: Der bliver indkaldt til møde med gruppekoordinatorerne om undervisningsaktiviteterne. Og vi overvejer også hvordan vi kan melde ud til de studerende.  LRJ foreslog en model med udgangspunkt i anvendte timer men der kunne ikke opnås enig omkring dette, hverken internt på medarbejdersiden eller med ledelsen |
|  | Institutråd uden medlemmer, hvad betyder dette | |  |  | LRJ | | Der er ikke opstillet kandidater til valget til institutråd på MP. Dermed har vi ikke noget institutråd fra 1. januar. Hvad gør vi ved det?  Der er ikke tilstrækkelig synlighed om arbejdet i institutrådet. Medarbejderne oplever ikke at det er tydeligt, hvad rolle institutrådet har.  KP: Institutrådet er et sparringsforum for ledelsen.  JMC undersøger, om det er muligt at gennemføre et suppleringsvalg til institutrådet sammen med valget til studienævn i januar.  BV: Forslag om at gøre Institutrådet større, så de forskellige forskningsområder er bedre repræsenteret. |
|  | Information til studerende om hvilken mængde undervisning de kan forvente. | |  |  | LRJ | | * Behandlet sammen med punk 4 – se referat ovenfor. |
|  | Orientering om formiddagspause i sekretariatet. | |  |  | JMC | | JMC:  Formiddagspausen var accelereret, så den varede omkring ½ time. Desuden følte nogle sig presset til at vælge imellem kolleger og ønsket om at nå opgaverne og komme hjem. Der var først blevet appelleret til selvjustits uden effekt. Derefter drøftet mellem sekretariatsleder, ADM-TAP’s SU medlem og ADM TAP’s AMIU medlem. Derefter blev formiddagspausen afskaffet. Pt. er AMR og AMIU på rundtur i teams for at drøfte bl.a. dette. Herefter evalueres igen.  LJR: Til en anden gang skal disse sager drøftes til SU møder inden noget bliver bestemt. |
|  | Ligestillingshandleplan. | | <https://www.inside.aau.dk/udvalg/udvalget-ligestilling-og-diversitet/handleplaner#410080> |  | KP/JMC | | Udkast til ligestillingshandleplan blev drøftet. Ledelsen har indsat handlinger vedr. indsatsområdet internationalisering.  Enighed om, at der skal indarbejdes handlinger vedr. indsatsområdet work-life balance, som ønskes italesat som en del af karriereplanlægningen. Der skal specielt være fokus på individuelle planer ifm. graviditeter. JMC laver udkast på baggrund af drøftelsen og rundsender til kommentering. |
|  | Evt. | |  |  | Alle | |  |